100 मीटर रेस में मोनू और मोनिका 200 मीटर में रणजीत ने मारी बाजी
रोहतक | श्रीलाल नाथ हिन्दू कॉलेज में मंगलवार को दो दिवसीय 44वीं खेलकूद स्पर्धा का शुभारंभ हुआ, उद्घाटन एमडीयू के रजिस्ट्रार जितेन्द्र भारद्वाज ने किया। इस मौके पर कॉलेज की छात्राओं ने स्वागत गीत की प्रस्तुति दी तथा मैदान में खिलाड़ियों ने मुख्यातिथि को मार्च पास्ट करते हुए सलामी दी। जितेन्द्र भारद्वाज ने कहा कि विद्यार्थियों के व्यक्तित्व के सर्वांगीण विकास के लिए शैक्षणिक एवं सांस्कृतिक कार्यक्रमों के साथ-साथ खेल स्पर्धाएं भी आवश्यक हैं। खिलाड़ियों के लिए खेल के दम पर रोजगार के रास्ते भी खुले हैं। कॉलेज प्राचार्य डॉ. महेंद्र कुमार छाबड़ा ने वर्तमान सत्र की शैक्षणिक, सांस्कृतिक खेल-कूद की गतिविधियों की वार्षिक रिपोर्ट प्रस्तुत करते हुए खिलाड़ियों के अंतरराष्ट्रीय, राष्ट्रीय, राज्य, इंटर कॉलेज स्तर पर किए गए शानदार प्रदर्शन का उल्लेख किया। इस दौरान उपप्रधान प्रीतम आहूजा, महासचिव सुदर्शन, कोषाध्यक्ष प्रदीप, उपाध्यक्ष श्याम, अजय निझावन, राधे श्याम, सयुंक्त सचिव अश्विनी, योगेन्द्र नाथ, बसंत, प्रबंधक राजेश, सतीश कत्याल आदि मौजूद रहे।
इन्होंनेमारी बाजी : 100मीटर ब्वॉयज की रेस में मोनू प्रथम, दीपक द्वितीय और गर्वित तृतीय। 100 मीटर गर्ल्स रेल में मोनिका प्रथम, दीपिका द्वितीय सुंदरी तृतीय। थ्री लेग रेस (एचआईएमटी) में नीतिका मीनाक्षी प्रथम। जेवेलिन थ्रो गर्ल्स में प्रिया प्रथम, प्रीति द्वितीय ज्योति तृतीय। हाई जंप ब्वॉयज में मोनू प्रथम, निक्कू द्वितीय संजीव तृतीय। 200 मीटर रेस में रणजीत प्रथम, राहुल द्वितीय विक्रम तृतीय। थ्री लेग रेस गर्ल्स में ज्योति-सोनल प्रथम, मोनिका-राखी द्वितीय किरण-मोनिका तृतीय।
mag_Deva hin_Deva mai_Deva